राहुल ने अपने संबोधन में कहा कि राजनीति की पहुंच छोटे और मझोले कारोबार तक सुलभ बनायी जाए, संसद, विधानसभाओं को काम करने दिया जाए। उन्होंने कहा कि आज संसद में क्या हुआ है। संसद की शक्ति पर पीएमओ और पांच या छह नौकरशाहों ने कब्जा कर लिया है। आपको फिर से संसद को शक्ति देनी होगी। उन्होंने देशभर में उदार, धर्मनिरपेक्ष और गणतांत्रिक मूल्यों के प्रसार के लिये ‘ समृद्ध भारत फाउन्डेशन’ नाम के एक मंच को शुरू करने के लिये आयोजित एक कार्यक्रम में यह बात कही। इसके न्यासियों में जाने- माने फिल्म निर्देशक श्याम बेनेगल और उच्चतम न्यायालय के अधिवक्ता के टी एस तुलसी भी शामिल रहे।